text: नई दिल्ली : सूचना एवं प्रसारण मंत्रालय ने निजी टीवी चैनलों के लिए एक एडवाइजरी जारी की है जिसके मुताबिक निजी टीवी चैनलों को ‘दलित’ शब्द के प्रयोग से बचने को कहा गया है। दरअसल, बॉम्बे हाईकोर्ट के द्वारा एक फैसला लिया गया था जिसे देखते हुए इस एडवाइजरी को जारी किया गया है। आपको बता दें कि निजी टीवी चैनलों पर अनुसूचित जातियों के लोगों के लिए धड़ल्ले से दलित शब्द का इस्तेमाल किया जाता है।